Aesti

**Aesti** (dikenali juga sebagai **Aestii**, **Astui** dan **Aests**) ialah suatu kaum kuon yang pertama kali digambarkan oleh sejarawan Rom, Tacitus, dalam risalahnya *[[Germania]]* (kira-kira 98 M). Menurut Tacitus, wilayah Aesti terletak di suatu kawasan timur dari *[[Suiones]]* (orang Sweden).

## Tinjauan meluas
Tacitus menggambarkan Aesti sebagai kaum yang tinggal "di sebelah kanan Laut Suevia" dan mempunyai adat serta pakaian yang serupa dengan suku Jermanik Suevi . Mereka dipercayai menyembah ibu dewa, mirip dengan kultus Nerthus dalam kalangan orang Jermanik utara. Walaupun kemungkinan besar berketurunan Baltik, mereka banyak bercampur dengan suku Goth berdekatan.f Tacitus juga menulis bahawa Aesti merupakan satu-satunya kaum yang mengumpul ambar, disebut *glaesum* dalam bahasa mereka di perairan cetek atau di pantai. Perkataan *glaesum* yang dimasukkan ke dalam bahasa Latin, dianggap berasal daripada bahasa Jermanik kerana persamaannya dengan perkataan Goth *glas*. Bagaimanapun, Tacitus menyebut bahasa Aesti lebih dekat dengan bahasa yang digunakan di Britain berbanding suku jiran lain. Nama-nama lama untuk Laguna Vistula dalam bahasa Prusia Lama (*Aīstinmari*) dan bahasa Lithuania moden (*Aistmarės*) dipercayai berasal daripada "Aesti" dan "mari" (laguna atau teluk air tawar), menunjukkan hubungan Aesti dengan kawasan sekitar laguna tersebut.

## Sumber sejarah
Tacitus (sekitar 98 M) menyebut Aesti sebagai kaum yang tinggal di "sebelah kanan Laut Suevia," beradat dan berpakaian seperti Suevi, menyembah Ibu Dewa, dan memakai simbol babi hutan sebagai lambang perlindungan. Mereka jarang menggunakan besi dan lebih banyak memakai kayu sebagai senjata. Aesti terkenal sebagai satu-satunya kaum yang mengumpul ambar (glesum) di tepi laut, walaupun mereka sendiri tidak mengetahui asal-usulnya. Ambar ini menjadi komoditi bernilai di Mediterranean sejak Zaman Gangsa Nordik.

Cassiodorus (537 M) menulis surat bagi pihak Theodoric yang menunjukkan Aesti ketika itu berdaulat dan mengurus perdagangan amber secara strategik. Surat itu menandakan hubungan diplomatik dan pengiktirafan kuasa politik Aesti oleh Ostrogoth.

Jordanes (abad ke-6) menempatkan Aesti di pantai Baltik, dan menyebut bahawa mereka pernah ditakluk oleh Hermanaric, raja Goth Greuthungi.

Manuskrip abad ke-11 bagi Alfred Agung menyebut Aesti (Esti, Est-mere, Eastland) merujuk kepada Prusia Lama dan tanah Estonia kini, dengan maklumat tentang adat pengebumian
 dan pelabuhan perdagangan Truso.

Adam dari Bremen juga merujuk kaum pesisir ini sebagai Haisti, dan menamakan wilayah moden Estonia sebagai Aestland.

## Catatan

## Bacaan tambahan
* Beresnevičius, Gintaras. "Aisčių *mater deum* klausimu". In: *Liaudies kultūra* 2006, Nr. 2, pp.&nbsp;6–9.  https://www.lituanistika.lt/content/4244 
* (in Lithuanian) E. Jovaiša, *Aisčiai. Kilmė* (*Aestii. The Origin*). Lietuvos edukologijos universiteto leidykla, Vilnius; 2013. 
* (in Lithuanian) E. Jovaiša, *Aisčiai. Raida* (*Aestii. The Evolution*). Lietuvos edukologijos universiteto leidykla, Vilnius; 2014. 
* (in Lithuanian) E. Jovaiša, *Aisčiai. Lietuvių ir Lietuvos pradžia*, Vilnius: Lietuvos edukologijos universiteto leidykla, 2016.